cyanic-selkie/wikianc huggingface dataset:
Ստեֆան Էսսել
Վաղ տարիներ
Ստեֆան Էսսելը ծնվել է 1917 թվականի հոկտեմբերի 20-ին Բեռլինում, գերմանական բուրժուական ընտանիքում, որն իր կարողությունը վաստակում էր հացահատիկի առևտրից։ Ծնողները՝ Հելենա Գրունդը. , պրուսական բողոքական բանկիրի դուստր, և Ֆրանց Էսսելը՝ լեհ-հրեական ծագում ունեցող էսսեիստ և թարգմանիչ։ Էսսելի հայրը համբավ ձեռք բերեց Մարսել Պրուստի և Վալտեր Բենջամինի «Մոռացված ժամանակի որոնում» շարքի համատեղ թարգմանության շնորհիվ։ Բացի այդ, Ֆրանցը և Հելենան դարձան Ժյուլի և Կատի նախատիպերը ֆրանսիացի ավանգարդիստ Հենրի-Պիեռ Ռոշի «Ժյուլ և Ջիմ», կիսա-ինքնակենսագրական վեպում, որը հետագայում էկրանավորվեց Ֆրանսուա Տրյուֆոյի կողմից։  1924 թվականին ընտանիքը գաղթում  է Ֆրանսիա՝ նախ Ֆոնտենե-o-Ռոզ, այնուհետև` 1929 թվականին, Փարիզ ։ Շտեֆանը (Ստեֆան) ստանում է միջնակարգ  դպրոցի ատեստատ (baccalauréat) 1932 թվականին՝ 15 տարեկան հասակում ։ Նա Ֆրանսիայի հպատակ քաղաքացի է դարձել 1939 թվականին ։
1937 թվականին ընդունվում է Բարձրագույն նորմալ դպրոցը։ Նա ուսումը շարունակում է ինչպես Ֆրանսիայում, այնպես էլ Անգլիայում` Լոնդոնի տնտեսագիտության և քաղաքագիտության դպրոցում։ 1939 թվականին ստանում է Ֆրանսիայի քաղաքացիություն։
Դիմադրություն, տեղահանություն, ճամբարներ
Երկրորդ համաշխարհային պատերազմի սկզբում Էսսելը զորակոչվում է ֆրանսիական բանակ։ Վիշիի կոլաբորացիոնիստական կառավարության հետ համագործակցությունից հրաժարվելու համար նրան բանտարկում են, բայց նրան հաջողվում է փախչել Լոնդոն, որտեղ 1941 թվականի մարտին միանում է գեներալ դե Գոլին և ընդգրկվում հայրենասիրական հակաֆաշիստական «Ազատ Ֆրանսիա» (այնուհետև՝ «Մարտնչող Ֆրանսիա») շարժման մեջ։ 1941 թվականի հունիսից մինչև 1942 թվականի մարտը սովորում է Մեծ Բրիտանիայի Թագավորական ռազմաօդային ուժերում՝ ստանալով նավարկող ռմբակոծիչի («օդ») որակավորում, բայց ֆրանսիական օդուժում ընդգրկվելու փոխարեն նրան նշանակում են բրիտանական գործակալների կապավոր։
1944 թվականի մարտի վերջին Էսսելին ուղարկում են Ֆրանսիա՝ կատարելու Գրեկոյի առաքելությունը (երկրորդ ճակատի բացման նախօրեին հաղորդակցության կապեր հաստատելու), բայց գերի վերցվեց Գեստապոյի կողմից։ 1944 թվականի օգոստոսի 8-ին Էսսելը արտաքսվում է Բուխենվալդի համակենտրոնացման ճամբար, 36 անգլիացի, ֆրանսիացի և բելգիական գաղտնի գործակալների հետ միասին։ Նրանցից տասնվեցին անմիջապես կախաղան են բարձրացնում, տասնմեկին մահապատժի են ենթարկում հոկտեմբերի 5-ին։ Էսսելին խոշտանգում են, բայց նրան հաջողվում  է խուսափել մահապատժից ՝ մեկ այլ բանտարկյալի՝ գերմանացի հակաֆաշիստ Եվգեն Կոգոնի օգնության շնորհիվ։ Վերջինս լինելով Բուխենվալդի բանտարկյալների վրա փորձեր անցկացնող բժիշկներից մեկի քարտուղարը՝ փոխում է Էսսելի, ինչպես նաև բրիտանական հետախուզության երկու սպաների համարներն ու անունները տիֆից մահացած բանտարկյալների համարներով։ Ճամբարից փախչելու անհաջող փորձից հետո՝ 1945 թվականի հունվարին, նա տեղափոխվում է Դորա։ Ապրիլի 4-ին՝ Բերգեն-Բելզեն տեղափոխվելիս, նա ցատկում է գնացքից և հասնում Հանովերում տեղակայված ամերիկյան զորքերին, որից հետո նրան մայիսի 8-ին նորից ուղարկում են Փարիզ։
Հետպատերազմյան գործունեություն
1945 թվականի նոյեմբերին, Արտաքին գործերի նախարարությունում անցկացված մրցույթում հաղթելով, Ստեֆան Էսսելը նշանակվում է դեսպան Չինաստանում։ 1948 թվականին Էլեոնոր Ռուզվելտի հրավերով զբաղեցնում էր Մարդու իրավունքների հանձնաժողովի քարտուղարի պաշտոնը, զբաղվում էր Մարդու իրավունքների համընդհանուր հռչակագրի խմբագրման գործով։
1955 թվականին Էսսելը զբաղեցնում էր ՄԱԿ-ում Ֆրանսիայի դեսպանի պաշտոնը, այնուհետև տարբեր պաշտոններ զբաղեցրեց որպես դիվանագետ Սայգոնում, Ալժիրում, Ժնևում և Նյու Յորքում։ ՄԱԿ-ում նա հանդես էր գալիս որպես միջնորդ աշխարհի տարբեր շրջաններում իրականացվող ապագաղութացման գործընթացի հակամարտությունները կարգավորելու հարցերով։ Իրավունքների և ազատությունների պաշտպանությունը շարունակում էր մնալ Էսսելի գործունեության հիմնական գերակայություններից մեկը, նա ընդգրկված էր Ֆրանսիայի Մարդու իրավունքների հանձնաժողովի կազմում։ 1962 թվականին նա հիմնադրեց Աֆրիկայի և Մադագասկարի կրթական դասընթացների ասոցիացիան (AFTAM)։ 1981 թվականի ընտրություններում հաղթելուց հետո նորընտիր սոցիալիստ նախագահ Ֆրանսուա Միտտերանը Էսսելին վստահեց Ինտեգրման Գերագույն խորհրդի ղեկավարի պաշտոնը։ ՄԱԿ-ի Մարդու իրավունքների համաշխարհային համաժողովում Էսսելը ընտրվում  է որպես  Ֆրանսիայի  ներկայացուցիչ։
1990 թվականին վարչապետ Միշել Ռոկարի համար պատրաստված «Ֆրանսիայի հարաբերությունները զարգացող երկրների հետ» զեկույցում Ստեֆան Էսսելը քննադատել է անկախության պահից նախկին մետրոպոլիայի և աֆրիկյան պետությունների ղեկավարների միջև հարաբերությունների հայեցակարգը։ Այս զեկույցը չգնահատվեց Ելիսեյան պալատում և այն ամբողջովին հանվեց  շրջանառությունից, ինչպես շատ ուսումնասիրություններ, որոնք ուղղված էին Աֆրիկայում ֆրանսիական քաղաքականության վերանայմանը։
«Վրդովվեք»
2010 թվականի հոկտեմբերին 93-ամյա Էսսելը հրատարակել է 32 էջանոց «Վրդովվեք» («Indignez-vous!») բրոշյուրը, որն ի սկզբանե հրատարակվել է Մոնպելյետիրաժ փոքրիկ հրատարակչությունում 6000 օրինակով, բայց  վերահրատարակվելուց հետո վաճառվել է շուրջ 1,5 միլիոն օրինակ։ Անդրադառնալով Սարտրին և Բենջամինին, ինչպես նաև պայքարի իր սեփական փորձին՝ Էսսելը խոսում է ֆինանսական կապիտալիզմի ուժի դեմ «խաղաղ և ոչ բռնի ընդվզման» անհրաժեշտության մասին՝ հարուստների և աղքատների միջև անհավասարությունը վերացնելու, մամուլի իրական ազատությունն ապահովելու, սոցիալական անվտանգությունը վերականգնելու, անօրինական ներգաղթյալների հետապնդումը դադարեցնելու անհրաժեշտության, շրջակա միջավայրի պաշտպանության  և պաղեստինյան ժողովրդի ինքնորոշման իրավունքի պաշտպանության մասին։ «Ստեղծել նշանակում է դիմադրել, դիմադրել նշանակում է ստեղծել»։
Արտաքին հղումներ
Կատեգորիա:Ֆրանսիացի դիվանագետներ Կատեգորիա:Ֆրանսիացի սոցիալիստներ Կատեգորիա:Հոլոքոստից փրկվածներ Կատեգորիա:Ֆրանսիացի գրողներ Կատեգորիա:Ֆրանսիացի իրավապաշտաններ Կատեգորիա:ՄԱԿ-ի պաշտոնյաներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Լեքսինգթոն (Կենտուկի)
Աշխարհագրությունը
Գտնվում է պետության կենտրոնական մասում։
Տնտեսությունը
Քաղաքը հայտնի է իր տոհմային ձիաբուծությամբ և ծխախոտի արդյունաբերությամբ։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:1775 թվականին հիմնադրված բնակավայրեր
Ստիվենս շրջան (Մինեսոտա)
Կատեգորիա:Մինեսոտա նահանգի շրջաններ
Նիժնեսոլենի (Ռոդիոնովո-Նեսվետայսկի շրջան)
Կատեգորիա:Ռոստովի մարզի Ռոդիոնովո-Նեսվետայսկի շրջանի բնակավայրեր
Ուկանավա
Ուկանավա (უკანავა), գյուղ Վրաստանում։ Գտնվում է Գուրիայի մարզի Օզուրգեթի շրջանում։
Դիրք
Գյուղը գտնվում է ծովի մակարդակից 360 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմել է 112 մարդ։ Գյուղը բնակեցված է վրացիներով ։
Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Օզուրգեթի շրջան
Աստերոիդների ցանկ (300401-300500)
Աստերոիդների ցանկ (300301-300400) * Աստերոիդների ցանկ * Աստերոիդների ցանկ (300501-300600)
Բախարևկա (գյուղ, Ռոսլավլսկի շրջան)
Բախարևկա (Бахаревка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Էլֆրիդ Պեյտոն
Էլֆրիդ Պեյտոն կրտսեր (Elfrid Payton, Jr., փետրվարի 22, 1994), ամերիկացի պրոֆեսիոնալ բասկետբոլիստ, խաղարկող։ Ներկա պահին հանդես է գալիս Բասկետբոլի ազգային ասոցիացիայի (NBA) «Օռլանդո Մեջիք» ակումբում։
NBA-ի կարիերան
2014 թվականի հունիսի 26-ին Պեյտոնն ընտրվում է NBA-ի դրաֆթի առաջին ռաունդի 10-րդ համարի ներքո՝ «Ֆիլադելֆիա Սևնթի Սիքսերս» ակումբի կողմից և փոխանակվում «Օռլանդո Մեջիք» ակումբի կողմից ընտրված Դարիո Շարիչի հետ։ 2014 թվականի հուլիսին Պեյտոնն հիմնական մարզական պայմանագիր է կնքում «Մեջիքի» հետ ։
Վերադարձ (բանաստեղծություն)
«Վերադարձ» Եղիշե Չարենցի բանաստեղծություններից։ Հեղինակն այն գրել է 1918 թվականի հունիսին։
Պատմություն
«Վերադարձ» բանաստեղծությունն առաջին անգամ տպագրվել է Երևանում լույս տեսած «Հայաստանի Կոոպերացիա» երկշաբաթաթերթում՝ 1920 թվականի ապրիլի 15-ին՝ N 7-ի  227-230 էջերում, այնուհետև զետեղվել է Չարենցի երկերի ժողովածուի 1-ին հատորում։
Տպագրվում է Չարենցի երկերի ժողովածուի 1-ին հատորից։
Եղիշե Չարենցի անվան գրականության և արվեստի թանգարանի Գարեգին Լևոնյանի ֆոնդում պահպանվում է բանաստեղծության մեկ ինքնագիր ։
Ծանոթագրություններ
Կատեգորիա:Բանաստեղծություններ Կատեգորիա:Եղիշե Չարենցի ստեղծագործություններ
Կամեննայա Բալկա (Չերտկովսկի շրջան)
Կամեննայա Բալկա (Каменная Балка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Միխայլովո-Ալեքսանդրովսկի գյուղական համայնքի կազմի մեջ։
Կատեգորիա:Ռոստովի մարզի Չերտկովսկի շրջանի բնակավայրեր
Մակարով (այլ կիրառումներ)
Մակարով, կարող է վերաբերել,
Վեդու (գյուղ, Տառտու շրջան)
Արտաքին հղումներ
Կատեգորիա:Էստոնիայի Տարտումաա նահանգի Տառտու շրջանի բնակավայրեր Կատեգորիա:Էստոնիայի գյուղեր
Կզըլաղաջ
Կզըլաղաջ, գյուղ Արևմտյան Հայաստանում, Բիթլիսի վիլայեթի Մշո գավառի Մերքեզի գավառակում ։ Գտնվում էր Խոզմո լեռան ստորոտում՝ Մշո Ս. Կարապետ և Հովհաննես վանքերի միջև։
Անվան ստուգաբանություն
Հայերը գյուղն անվանել են Կարմիր ծառ մոտակայքում գտնվող անտառի կարմրավուն տերևներով ծառատեսակի անունով։ Կզըլաղաջն արաբերեն է և բառացի «կարմիր ծառ» այտահայտության թարգմանությունն է։
Պատմություն
Կզըլաղաջի մասին հիշատակված է Գրիգոր Մակվեցու 1445 թվական կոնդակում։ Տարածքը պատկանել է Եղրդուտի Ս. Հովհաննես վանքին։
Գյուղն ավերվել է, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Բնակչություն
1882 թվականին ուներ 140 տուն, իսկ 1909 թվականին ուներ 90 տուն հայ բնակիչ։
Տնտեսություն
Զբաղվում էին երկրագործությամբ, անասնապահությամբ և արհեստներով։ Գյուղը նշանավոր էր ծխախոտի արտադրությամբ ։
Ծանոթագրություններ
Կատեգորիա:Արևմտյան Հայաստանի գյուղեր
Ժովտնևոե (գյուղ, Օլևսկի շրջան)
Ժովտնևոե (Жовтневе), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1770 թվականին։
2001 թվականի տվյալներով Ժովտնևոե գյուղում բնակվում էր 738 մարդ։ Բնակավայրը զբաղեցնում է 2,76 կմ² տարածք։ Բնակչության խտությունը կազմում էր 267,39 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օլևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1770 թվականին հիմնադրված բնակավայրեր
Բրենդի Շյոնաու
Բրենդի Շյոնաու  (Schönau an der Brend), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1319 մարդ (դեկտեմբերի 31, 2010 թվական) ։ Զբաղեցնում է 15,58 կմ² մակերես տարածք։
Արտաքին հղումներ
Կատեգորիա:Գերմանիայի բնակավայրեր
Կզըլ Մաջիդ
Կզըլ Մաջիդ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում ։
Բնակչություն
XX դարի սկզբին ուներ 15 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գաբրիել Դուգլաս
Գաբրիել Քրիստինա Վիկտորիա «Գաբբի» Դուգլաս (Gabrielle Christina Victoria "Gabby" Douglas, ), ամերիկացի մարմնամարզուհի, եռակի օլիմպիական չեմպիոն (2012 թվականին բացարձակ և թիմային առաջնություններում, 2016 թվականին՝ թիմային)։ Աշխարհի չեմպիոն 2011 թվականի թմային առաջնությունում։ Առաջին աֆրոամերիկացի մարմնամարզուհին, ով մեկ օլիմպիադայում նվաճել է թիմային և բացարձակ առաջնություն։
Վաղ տարիներ
Ծնվել է 1995 թվականի դեկտեմբերի 31-ին՝ Վիրջինիա նահանգում։ Մարմնամարզությամբ սկսել է զբազվել 6 տարեկան հասակում, երբ նրա ավագ քույրը՝ Արիելը, համոզեց մորը, որ իրենց խմբակի գրանցի ։ Արաջին մարզիչը եղել է Դենա Ուոլքերը ։ Ութ տարեկանում Գաբրիելան Վիրջինիա նահանգի բազմամարտ չեմպիոնատում նվածեց ոսկե մեդալ ։
2010 թվական
2010 թվականին Դուգլասն իր առաջնախաղն է ունեցել Նաստի Լյուկինի սուպերգավաթում, որտեղ բազմամարտում գրավեց չորրորդ տեղը ։ Չիկագոյի CoverGirl մրցաշարում նա գրավել է երրորդ տեղը գերաններով, վեցերորդը՝ հենացատկով և իններորդ՝ բազմամարտով ։ ԱՄՆ-ի պատանեկան առաջնությունում Դուգլասը արծաթե մեդալ է նվաճում գերաններով, չորրորդն է բազմամարտում և ութերորդը՝ ազատ վարժություններում ։
Հոկտեմբերին 14-ամյա Գաբրիելը մեկնել Է Ուեստ Դե Մոյն, որտեղ շարունակել է մարզումները Պեկինի օլիմպիական չեմպիոնուհի Լիան Չոուի մարզիչ Շոն Ջոնսոնի գլխավորությամբ, և անցել է տնային դպրոցական ուսուցման ։ Չնայած Ուոլքերը ավելի ուշ հայտարարել էր, որ Դուգլասը կարող էր հաղթել Օլիմպիադայում՝ մնալով Վիրջինիայում, Գաբրիելն ինքը որոշեց գտնել այլ մակարդակի մարզիչ ։ Տեղափոխության խթան հանդիսացավ Չոուի հրավերը Դուգլասի խորեոգրաֆիայի բարելավման համար , և ինքն էլ ապշեց, որ Չոուն մեկ օրում սովորեցրեց նրան կատարել բարդագույն տարրեր ։ Դրանից հետո Գաբրիելը որոշում է տեղափոխվել Տեխաս՝ մարզվելու հայտնի մարզչի հետ, սակայն Չոուն հրաժարվել է դրանից միայն Ուոլքերի նկատմամբ հարգանքից։ Երկար համոզումներից հետո Չոուն, այնուամենայնիվ, համաձայնել է ընդունել Դուգլասին ուսուցման համար, չնայած սկզբում թերահավատորեն էր վերաբերվում երիտասարդ Գաբրիելին մարզելու հեռանկարին ։
2011 թվական
Իտալիայում Ջեսոլոյի անվան մրցումների ժամանակ Գաբրիելը թիմային մրցումներում ոսկե մեդալ է նվաճել, դառնալով երկրորդը ազատ վարժություններում, երրորդը գերանների վրա, չորրորդը բազմամարտում և հենակետային ցատկում ։ ԱՄՆ-ի չեմպիոնատում Դուգլանսը զբաղեցրել է երրորդ տեղը զուգափայտերի վրա և միայն յոթերորդ տեղը բազմամարտում, բայց Տոկիոյում կայացած աշխարհի չեմպիոնատում Գաբրիելը թիմին օգնեց նվաճել ոսկի, և այդպես զբաղեցրեց հինգերորդ տեղը տարբեր երկարության զուգափայտերի վրա վարժություններում ։
Օլիմպիադան Լոնդոնում
ԱՄՆ-ի ազգային հավաքականի կազմում Գաբրիել մասնակցեց Լոնդոնի Օլիմպիադայում, դարձավ երկակի Օլիմպիական չեմպիոն․ հուլիսի 31-ին նա օգնեց ԱՄՆ-ի ազգային հավաքականի խմբին մարզումներում, հանդես գալով բոլոր արկերում, իսկ օգոստոսի 2-ին նրան գրավեց բազմաթիվ մրցույթներ։ Այդ եղանակով, Գաբրիելը դարձավ նաև առաջին ամերիկացի մարմնամարզիկ-օլիմպիական չեմպիոն   , հաղթող է ճանաչվել թիմային և բացարձակ առաջնությունը օլիմպիադայում ։ Իսկ, ահա տարբեր երկարության զուգափայտերով Գաբրիելը հանդես եկավ անհաջող և զբաղեցրեց վերջին տեղը ։ Օգոստոսի 7-ին Գաբրիելը հանդես եկավ գերանների պարապունքներին, բայց կրկին անհաջողություն կրեց՝ ընկնելով արկի վրայից. նա զբաղեցրեց 7-րդ տեղը ։ Այնուամենայնիվ, Գաբրիելն ընդհանուր առմամբ հաջող է հանդես եկել՝ դառնալով կրկնակի օլիմպիական չեմպիոն։
Անձնական կյանք
Հայրը՝ Թիմոթի Դուգանս, մայրը՝ Նատալի Հոքինս ։ Ունի եղբայր՝ Ջոնաթան և քույրեր՝ Ջոել և Արիել, որն էլ օգնել է նրան մտնել մեծ սպորտ։
Լոնդոնի 2012 թվականի Օլիմպիական խաղերի ընթացքում մարզիկի հետ պատահեց տհաճ պատմություն․ ամերիկյան NBC հեռուստաընկերությունը նրբանկատորեն ակնարկեց Գաբրիելի նմանությունը կապիկի հետ՝ հաղթանակի մասին լուրերի թողարկումից հետո Գաբրիելին ցուցադրելով սպորտային օղակների վրա կապիկի հետ գովազդային հոլովակ ։
Արտաքին հղումներ
Կատեգորիա:Ամերիկացի օլիմպիական չեմպիոններ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Սպորտային մարմնամարզության աշխարհի չեմպիոններ
Մեցանեգո
Մեցանեգո (իտալերեն՝ Mezzanego), կոմունա Իտալիայի Լիգուրիա մարզի Ջենովա գավառում։ Բնակչությունը կազմում է 1545 մարդ (2008 թվականի տվյալներով)։ Բնակչության խտությունը՝ 54 մարդ/կմ²։ Տարածքը՝ 29 կմ²։ Փոստային ինդեքս՝ 16046։ Հեռախոսային կոդ՝ 0185։
Մեցանեգոն սահմանակից է Բորցոնասկա, Կարասկո, Նե, Սան Կոլոմբանո Չերտենոլի, Տորնոլո մունիցիպալիտետներին։
Բնակավայրի հովանավորողն է հանդիսանում Սուրբ Սան Ռոկկոն։
Ժողովրդագրություն
Բնակչության դինամիկա։
Արտաքին հղումներ
Կատեգորիա:Իտալիայի բնակավայրեր
Դիադին
Դիադին, քաղաք Արևմտյան Հայաստանում, Էրզրումի վիլայեթի Դիադինի գավառակում ։ Հանդիսանում էր գավառակի կենտրոնը։ Գտնվում է Արածանի գետի վերին հոսանքի աջ ափին, Ծաղկանց լեռների արևելյան փեշերին, Բայազետից 38 կմ արևմուտք, Էրզրում-Բայազետ ճանապարհի վրա` տեղական մի քանի ճանապարհների ելման վայրում։
Անվան ստուգաբանություն
Ըստ Ղևոնդ Ալիշանի բնակավայրը հանդիսանում է հին Տատյանս կամ Տատեոնս ավանը։ 371 թվականի Ձիրավի ճակատամարտից հետո զոհված հույն զինվորներին թաղել են այստեղ։ Ս. Հովհաննես (Ուչքիլիսե) վանքի միաբանները բնակավայրի անվանումը սկսել են հիշատակել Դիերի տուն` Դիատուն ձևով, որն էլ աղավաղվել դարձել է Դիադին։
Աշխարահագրություն
Քաղաքից 5-6 կմ հեռու Արածանիի վրա գտնվում էր հռչակավոր բնական կամուրջը, որն առաջացել էր կրաքարային և ծծմբային բաղադրությամբ ջրերի երկարատև գործունեությունից` կրի և ծծմբի միացությունից։ Կամուրջն ուներ ավելի քան 21 մետր բարձրություն և 21 մետր լայնություն։ Կամրջի չորս կողմից բխում էին բազմաթիվ տաք ու գոլ կրային և ծծմբային հանքային ջրեր։
Կամրջից մի փոքր հեռու` Արածանիի աջ ափին գտնվում էր Գերմավը` Դիադինի հանքային ջրերի մեծ ակը։ Ջրի ջերմաստիաճանը այն աստիճան բարձր էր, որ նրանում կարելի էր նույնիսկ ոչխարի միս եփել։
Պատմություն
Ըստ ոմանց բնակավայրը նույն Ծաղկոտն գավառի Շահապիվան որսարան էր, կամ էլ նույն գավառի կենտրոն հանդիսացող Զարեհավան ավանը։
1828-1829 թվականների ռուս թուրքական պատերազմից հետո հայ բնակչութայն մեծ մասը գաղթեց Արևելյան Հայաստան և հաստատվեցին ներկայիս Արագածոտնի (Ապարանի շրջանի) Լուսագյուղ գյուղ և Վարդենիս Քաղաքում։
Բնակչություն
Մինչև XIX դարի 20-ական թվականները Դիադինի բնակչության մեծամասնությունը հայեր էին։
XIX դարի սկզբներին ուներ 500 հայ և քուրդ բնակիչ, նույն դարի 80-ականներին ուներ 80 տուն, XX դարի սկզբին` 100, 1909 թվականին` 300 տուն, իսկ 1915 թվականի Մեծ եղեռնից առաջ 400 տուն բնակիչ։
Տնտեսություն
Հայ բնակչության հիմնական զբաղմունքը գյուղատնտեսություն, արհեստներն ու առևտուրն էր։ Ապրանքները հիմնականում մանրածախ վիճակով սպառվում էին ներքին շուկայում, իսկ արտաքին շուկայում, որն անցնում էր Բայազետ Էրզրում ճանապարհով, Դիադինը քիչ մասնակցություն ուներ։
1909 թվականի դրությամբ Դիադինն ուներ փոքր շուկա` 40-50 կրպակով ու արհեստանոցներով։ Կրպակների տերերը մեծ մասամբ հայեր էին։
Առողջարան
Հանքային ջրերի բխման վայրը դիադինցիների համար յուրովի հանգստավայր էր։ Հոդացավերով տառապող տեղացի և եկվոր հիվանդները այդտեղ լոգանք էին ընդունում։
Պատմամշակութային կառույցներ
Դիադինը Արածանիի ժայռոտ ափի վրա ունեցել է բերդ, որը կանգուն է եղել մինչև 1843 թվականը, իսկ ապա վերածվել է ավերակների կույտի։
Քաղաքն ուներ '''Ս. Աստվածածին անունով եռախորան և փայտածածկ հայակական եկեղեցի, որը կանգուն էր մինչև XX դարի սկզբներին։ Դիադինի մոտակայում կար Դիադին''' անունով ավերակ վանք և այլ հնություններ։
Հասարակական կառույցներ
Քաղաքն ուներ վարչական շենքեր և հեռագրատուն ։
Ծանոթագրություններ
Կատեգորիա:Արևմտյան Հայաստանի քաղաքներ Կատեգորիա:Թուրքիայի քաղաքներ Կատեգորիա:Թուրքիայի քրդաբնակ բնակավայրեր
Անսոն
Անսոն (, Anseong-si), քաղաք Հարավային Կորեայի Գյոնգի նահանգում։ Գտնվում է Սեուլից 80 կիլոմետր հեռավորության վրա։
Պատմություն
Սիլլա պետության ժամանակներից Անսոնի տեղում Նեհեհոլ բնալկավայրն էր։ Անսոնը ստեղծվել է 1913 թվականի դեկտեմբերի 29-ին երեք փոքր բնակավայրերի միացման արդյունքում։ 1988 թվականին Անսոնին տրվել է քաղաքի կոչում («սի») ։
Աշխարհագրություն
Անսոնը գտնվում է Գյոնգի նահանգի հարավում, արևմուտքում սահմանակից է Պիոնթեք քաղաքին, հյուսիս-արևելքում՝ Իչխոնին, հարավում՝ Չխոնանոմին, հյուսիսում՝ Յոնգինին։ Լանդշաֆտը բլրային է, ամենաբարձր կետը Սովունսան լեռն է (547 մ), մեկ այլ բարձր լեռ է Չխոչյոնսանը։ Փոքր լեռները զբաղեցնում են քաղաքի ամբողջ տարածքի 52%-ը։ Գետային համակարգը կազմում են տեղի լեռներից սկիզբ առնող փոքրիկ գետեր Անսոնգանը և Չխորյոնգանը։ Երկրաբանորեն գերակշռում են Յուրայի ժամանակաշրջանի ծագում ունեցող պինդ գրանիտները։ Քաղաքի հյուսիսում գերակշռում են Քեմբրիի ժամանակաշրջանի գնեյսները։
Կլիման քիչ է տարբերվում Կորեական թերակղզուն բնորոշ կլիմայից՝ տարվա բոլոր եղանակները վառ արտահայտվում են։ Ձմեռը սառն է և չոր, իսկ ամառը՝ խոնավ և տաք։ Օգոստոսի միջին ջերմաստիճանը 24-26°C է, իսկ հունվարինը՝ 3-5°C։ Տեղումների միջին քանակը (1990-1999 թվականներին) կազմել է 1315,7 մմ։
Տեղանքը հարմար է գյուղատնտեսությունով զբաղվելու համար, Անսոնի վարչական տարածքի 32,5 %-ը օգտագործվում է գյուղատնտեսության համար՝ հիմնականում բրնձի արդյունահանության ։
Կրթություն
Անսոնի բարձրագույն ուսումնական հաստատություններն են․
Խորհրդանիշներ
Ինչպես Հարավային Կորեայի մյուս քաղաքներն ու գավառները, Անսոնը նույնպես ունի մի շարք խորհրդանիշներ ․
Արտաքին հղումներ
Կատեգորիա:Հարավային Կորեայի քաղաքներ Կատեգորիա:Կորեայի Հանրապետություն
Եկատերինա Ռյաբովա
Եկատերինա Ռյաբովա (Екатери́на Дми́триевна Ря́бова (ամուսնությունից հետո՝ Չեռնենկո (Черненко), ), ռուս երգչուհի։
Կարիերա
Կատյան ներկայացրել է Ռուսաստանը Մանկական Եվրատեսիլ 2009 երգի մրցույթին իր Malenkiy Prints (Փոքրիկ արքայազն) երգով, և կիսել է 2-րդ հորիզոնականը Հայաստանը ներկայացնող Լուարա Հայրապետյանի հետ ։ 2011-ին նրան թույլ տվեցին կրկին մասնակցել Մանկական Եվրատեսիլ երգի մրցույթին, և նա դարձավ մրցույթի պատմության մեջ առաջին մանակիցը, ով մրցույթին մասնակցել է 2 անգամ։ Նա ներկայացավ իր Kak Romeo i Dzhulyetta (Ինչպես Ռոմեոն և Ջուլիետան) երգով և կիսեց 3-րդ հորիզոնականը Բելառուսի ներկայացուցչի Լիդիա Զաբլոդսկայայի հետ  ։ Վերջնական հաշվարկով նրան հատկացվեց չորրորդ հորիզոնականը ։
Եկատերինան արժանացել է նահանգապետական կրթաթոշակի, պարգևատրվել միջազգային երկրորդ դելփյան խաղերի դիպլոմով, դարձել «Роза Ветров-2007» միջազգային փառատոնի և հայրենասիրական երգի «С чего начинается Родина» մրցույթի դափնեկիր ։ Ներկայումս սովորում է Մոսկվայի պետական համալսարանի արվեստի բաժնում։
Արտաքին հղումներ
Կատեգորիա:Օգոստոսի 4 ծնունդներ Կատեգորիա:1997 ծնունդներ Կատեգորիա:Ռուս երգչուհիներ Կատեգորիա:Մանկական Եվրատեսիլի մասնակիցներ Կատեգորիա:21-րդ դարի երգչուհիներ
(2432) Շումանա
(2432) Շումանա (Soomana), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,351879 ա. մ., առավելագույնը մոտենում է 2,0848 ա. մ. հեռավորության վրա և հեռանում 2,619 ա. մ. ։ Արեգակի շուրջ մեկ ամբողջական պտույտ է կատարում 1317,41 երկրային օրվա ընթացքում, իր ուղեծրով շարժվելով միջինում 0,273264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,77° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սվիֆթ շրջան (Մինեսոտա)
Սվիֆթ շրջան (Swift County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,926 կմ² է, բնակչությունը՝ 11,956 մարդ (2000 թ. տվյալներով)։ Շրջկենտրոնն է Բենսոն բնակավայրը։ Կազմավորվել է 1870 թ.։
Կատեգորիա:Մինեսոտա նահանգի շրջաններ
Մանգո (հագուստեղեն)
Պունտո Էֆ Էյ, Էս.Էլ. (Punto Fa,S.L.), որոնք վաճառվում են Մանգո (MANGO) բրենդի անվան տակ, հագուստի ձևավորման և արտադրման ընկերություն է, որը հիմնել են եղբայրներ Իսահակ Անդիկը և Նահման Անդիկը Բարսելոնայում 1984 թվականին ։
Դատավարություններ
2010 թվականին դատական հայց հարուցվեց ֆրանսիական մասնաճյուղի նկատմամբ Աննե-Սեսիլ Կուետիլի կողմից (Վելվետին բրենդի հիմնադիր)։ Նա պնդում էր, որ Մանգոն կրկնօրինակել է իր պայուսակների երկու տեսակը։ Չնայած ամեն ինչի նա կորցրեց դատական գործը։ Նրան տուգանեցին 6000 եվրո հօգուտ Մանգոյի    ։ Իր բլոգում Կուետիլին գրում է, որ ցանկանում է հայց ներկայացնել ։ Մի շարք բլոգերների զարմացրել էր դատավորի վճիռը. նրանք ասում էին, որ այն անարդար էր     ։ Մանգոն այս ամենին պատասխանեց ֆեյսբուքյան իր պաշտոնական էջում և Կուետիլինի բլոգում։
Ծանոթագրություններ
Կատեգորիա:Բրենդներ Կատեգորիա:Հագուստ Կատեգորիա:Իսպանիայի ընկերություններ‏‎ Կատեգորիա:Կատալոնիա
Դոմինգո Ֆելիպե Կավալո
Դոմինգո Ֆելիպե Կավալո ( , ծնվել է՝ ), արգենտինացի պետական գործիչ և տնտեսագետ, Արգենտինայի արտաքին գործերի և էկոնոմիկայի նախկին նախարար։
Վաղ կենսագրություն
Դոմինգո Ֆելիպե Կավալոն ծնվել է Կորդոբա նահանգի մի փոքրիկ քաղաքում՝ իտալական Պիեմոնտից գաղթականների աղքատ ընտանիքում։
1968 թվականին ոսկե մեդալով ավարտել է Կորդոբայի ազգային համալսարանի տնտեսագիտության ֆակուլտետը, որտեղ 1970 թվականին պաշտպանել է դոկտորական ատենախոսություն։ 1977 թվականին Հարվարդի համալսարանում ստացել է տնտեսագիտության դոկտորի կոչում։
1969 թվականից բարձր պաշտոններ է զբաղեցրել Կորդոբա նահանգի կառավարությունում։ 1971-1972 թվականներին Կորդոբայի նահանգային բանկի փոխնախագահ է նշանակվել է 24 տարեկանում։ Միաժամանակ զբաղվել է գիտական գործունեությամբ, 1976 թվականին ամերիկացի տնտեսագետ Ռ. Մասգրեյվի հետ կատարել է Բոլիվիայում հարկային բարեփոխումների հիմքում ընկած ուսումնասիրությունը։ 1977 թվականին Կորդոբայում հիմնել է Fundación Mediterránea-ն, իսկ դրա շրջանակներում Արգենտինայի և Լատինական Ամերիկայի տնտեսական իրողությունների ուսումնասիրության ինստիտուտը (IERAL), որը դարձել է այս ոլորտում երկրի առաջատար հետազոտական կենտրոններից մեկը ։ Տնտեսական խնդիրների վերաբերյալ մի շարք մենագրությունների հեղինակ է։
Քաղաքական աճ
Դոմինգո Ֆելիպե Կավալոն 1981 թվականից ՆԳՆ տեխնիկական քարտուղարության պետ է։ 1982 թվականի հուլիս-օգոստոս ամիսներին, նույնիսկ գեներալ Ռ. Բինյոնեի գլխավորությամբ ռազմական խունտայի օրոք, նա Արգենտինայի Կենտրոնական բանկի նախագահն էր։
1987 թվականից Ազգային Կոնգրեսի անկուսակցական անդամ է։
1989 թվականի հուլիսի 8-ից Արգենտինայի արտաքին գործերի նախարար Կառլոս Մենեմի կառավարությունում։ Նա վարում էր խիստ ամերիկամետ քաղաքականություն։ Իր պաշտոնավարման ընթացքում նա վերականգնեց հարաբերությունները Բրիտանիայի հետ և ակտիվորեն աշխատեց երկիրը վերաինտեգրելու համաշխարհային քաղաքականությանը ռազմական բռնապետությունների ներքո տասնամյակների մեկուսացումից հետո։ Նա եղել է նաև Mercosur-ի ստեղծման բանակցային գործընթացի հիմնադիրներից։
Գործունեություն էկոնոմիկայի նախարարի պաշտոնում
1991 թվականի փետրվարի 1-ից 1996 թվականի օգոստոսի 6-ը՝ էկոնոմիկայի նախարար։ Այս պաշտոնում նա կարողացավ գլուխ հանել հիպերինֆլյացիայի խնդրից և մեծ չափով մասնակցել տնտեսական ճգնաժամից երկրի դուրս գալուն։ Նրա քաղաքականության հիմքում ընկած էր առևտրային խոչընդոտների նվազեցումը, մրցունակության խթանման բարեփոխումների իրականացումը, պետական ձեռնարկությունների (մասնավորապես՝ երկաթուղային տրանսպորտի, պողպատի, նավթի, նավթաքիմիական և հանքարդյունաբերության արդյունաբերության) սեփականաշնորհումը և « փոխարկելիության ծրագիր»՝ ստեղծելու փոխարկելի ազգային արժույթ՝ պեսոյի կոշտ կապով դոլարին՝ 1-ից 1։ Օրինականացրել է դոլարի օգտագործումը ներքին ֆինանսական և առևտրային միջնորդության համար։ Վերջին բարեփոխումը կարևոր նշանակություն ունեցավ գնաճը զսպելու համար (տարեկան 2000% տարեկան) և 1991-1994 թվականներին տնտեսությունը վերակենդանացնելու համար տարեկան 8% աճ (ՀՆԱ-ի ամենաբարձր աճն Արգենտինայի նորագույն պատմության մեջ այդ ժամանակ) ։ Պետական պարտքը 1990 թվականին 59,8 միլիարդ դոլարից հասել է 99 միլիարդ դոլարի 1996 թվականին, աղքատների և գործազուրկների թիվը կտրուկ աճել է, և փաստացի տեղի է ունեցել ապաարդյունաբերականացում։ Նա էկոնոմիկայի նախարարի պաշտոնից ազատվել է 1996 թվականին՝ « բյուջեի ծախսերը կրճատելու խրոնիկական անկարողության համար» ձևակերպմամբ ։
Հետագա գործունեություն
1998-ին, երբ Ռուսաստանում դեֆոլտ սկսվեց, նրան հրավիրեցին Մոսկվա՝ խորհրդակցությունների, որտեղ նրան մտադիր էին առաջարկել պետական պաշտոն ։
1999 թվականին նա առաջադրվել է Արգենտինայի նախագահի պաշտոնի համար՝ զբաղեցնելով երրորդ տեղը՝ հավաքելով 10,22% (1,937,565 ձայն) ։ 2000 թվականին Բուենոս Այրեսի քաղաքապետի ընտրություններում գրավել է 2-րդ տեղը (ստանալով 33,2%)՝ պարտվելով Անիբալ Իբարային։
Վերադարձ նախարարի պաշտոնին
2001 թվականի մարտի 20-ին, նոր տնտեսական ճգնաժամ ի համատեքստում, որը կապված էր վարկերի մարման խնդրի հետ (այս պահին պետական պարտքը հասել էր 127 միլիարդ դոլարի), նախագահ Ֆերնանդո դե լա Ռուայի կողմից նրան հրավիրել էր էկոնոմիկայի նախարարի պաշտոնին։ Իրավիճակը շտկելու համար, խոստանալով տնտեսությանը հնարավորինս արագ հասնել 5% տարեկան աճի տեմպերի , դիմեցին խիստ ոչ պոպուլյար խնայողության միջոցների (մասնավորապես՝ 13%-ով կտրուկ կրճատում պետական ծառայողների թոշակների և աշխատավարձերի չափը), ներկայացրեց մի շարք միջոցառումներ, որոնք արգելափակում էին կանխիկ դրամի օգտագործումը, որը ոչ պաշտոնապես հայտնի է որպես Կորալիտո («ֆինանսական գրիչ»), ինչը հանգեցրեց զանգվածային բողոքի ցույցերի ։ Դեկտեմբերի 3-ին սահմանվեց բանկերի կանխիկացման սահմանափակում, իսկ դեկտեմբերի 12-ին կառավարությունը չկարողացավ վճարել 1,4 միլիոն կենսաթոշակ, քանի որ վարկերի մարման գործընթացում ներգրավված էր կանխիկ գումար ։ Զուգահեռաբար երկրում տեղի ունեցան զանգվածային բողոքի ցույցեր և համազգային գործադուլներ կառավարության և անձամբ նախագահ դե լա Ռուայի և էկոնոմիկայի նախարար Դոմինգո Կավալոյի քաղաքականության դեմ ։
Դ. Կավալոյի կողմից ընդունված և կառավարության կողմից աջակցվող որոշումից հետո՝ շաբաթական 250 պեսո կանխիկացման 90-օրյա սահմանաչափի, երկրից դուրս փող ուղարկելու արգելքի և բիզնես գործարքների մեծ մասը չեկով կատարելու պարտավորության մասին, վարկային կամ դեբետային քարտով, բնակչության բողոքի ակցիաները սկսեցին արագ թափ ու սրություն ստանալ։
Դեկտեմբերի 19-ին ոստիկանության հետ բախումների արդյունքում մահացել էր 20 մարդ, երկրում իրավիճակը դուրս էր եկել վերահսկողությունից , իսկ հաջորդ օրը նախագահն ու կառավարությունը հրաժարական տվեցին։ 3 օր հետո նախագահ Ադոլֆո Ռոդրիգես Սահան չկատարեց արտաքին պարտավորությունները, որոնք կազմում էին 80 միլիարդ դոլար՝ 132 միլիարդ դոլար պետական պարտքից ։
2002 թվականի փետրվարին, բնակչությանը հանգստացնելու համար, Կավալլոյին դատի են տվել «հանցագործություններին դրդելու» և «պետական ծառայողի պարտականությունները չկատարելու» համար, ինչը նշանակում է, որ նրա պարտականությունները ներառում էին երկրին դոլարներ տրամադրելը և այդ հիմքով անկարգությունները կանխելը ։ 2002 թվականի ապրիլի 3-ին նա ձերբակալվել է զենքի ապօրինի շրջանառության և մաքսանենգության լրացուցիչ մեղադրանքներով, սակայն հունիսին ազատ է արձակվել։ 2005 թվականին նրա դեմ այս մեղադրանքները հանվեցին։ Փորձելով առաջադրվել Ազգային Կոնգրեսում և նույնիսկ սեփական կուսակցությունում աջակցություն չստանալով՝ նա գործնականում տեղափոխվեց ԱՄՆ ։
Քաղաքական գործունեության ավարտ
2012 թվականից՝ Ադոլֆո Ռոդրիգես Սահայի Արդարադատական կուսակցության աջ կենտրոնամետ խմբակցությունում, նա չափազանց անհաջող փորձեց վերսկսել իր քաղաքական կարիերան՝ Կորդոբայի նահանգային խորհրդարանի ընտրություններում ստանալով ընդամենը 1,28% ։
ԱՄՆ-ում իր սեփական խորհրդատվական ընկերության նախագահ («DFC Associates LLC»): G30-ի ակտիվ անդամ՝ Փոլ Ուոքերի գլխավորությամբ։ Միջերկրական հիմնադրամի պատվավոր նախագահ։ 1990-ականներից նա եղել է բազմաթիվ միջազգային խորհրդատվական խմբերի անդամ։
Որպես էկոնոմիկայի նախկին նախարար՝ նա պարգևներ է ստացել ավելի քան 20 երկրների կառավարություններից։ Նա իրավունքի պատվավոր դոկտորի կոչում է ստացել Ջենովայի համալսարանում (1994թ.), փիլիսոփայության պատվավոր դոկտորի կոչում Բեն-Գուրիոնի համալսարանից (1995թ.), տնտեսագիտության պատվավոր դոկտորի կոչում Փարիզի 1 Պանթեոն-Սորբոն համալսարանից (1999թ.), պատվավոր կոչում։ Բոլոնիայի համալսարանի քաղաքագիտության դոկտորի կոչում (2000 թ.), Թուրինի համալսարանի տնտեսագիտության դոկտոր (1995)։ Հեղինակ է տնտեսագիտության 8 գրքի։
2015 թվականի դեկտեմբերի 1-ին Արգենտինայի դատարանը 3,5 տարվա ազատազրկման է դատապարտվել իշխանության չարաշահման և յուրացումների մեղադրանքով (նույն գործով մեղադրվող նախկին նախագահ Կառլոս Մենեմը դատապարտվել է 4,5 տարվա ազատազրկման)։ Հետաքննությունը պարզել է, որ Մենեմը, Կավալոն և երկրի արդարադատության նախկին նախարար Ռաուլ Գրանիլո Օկամպոն ապօրինի կերպով իրենց և այլ պաշտոնյաների աշխատավարձի հավելավճարներ են տվել բյուջեի միջոցներից։ Երեքն էլ ցմահ զրկվել են պետական պաշտոն զբաղեցնելու իրավունքից ։
Անձնական կյանք
Ամուսնացած է 1968 թվականից կինը Սոնյա Աբրազյան՝ ազգությամբ հայ, ունի երեք երեխա և վեց թոռ (2016 թ.)։
Հայտնի նաև «Մինգո» («Mingo») մականունով։
Հղումներ
Կատեգորիա:Արգենտինացի տնտեսագետներ Կատեգորիա:Արգենտինայի քաղաքական գործիչներ Կատեգորիա:Արգենտինացի հակակոմունիստներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ
Գիշերը ամբողջ հիվանդ, խելագար (բանաստեղծություն)
«Գիշերը ամբողջ հիվանդ, խելագար» Եղիշե Չարենցի բանաստեղծություններից։ Հեղինակն այն գրել է 1915 թվականին Կարսում։
Պատմություն
Բանաստեղծությունն առաջին անգամ «Որպես սկիզբ» խորագրի տակ «Ո՞վ կհանդիպի, ո՞վ կբարևի» և «Ես գալիս եմ ահա:- Նայեցե՛ք, նայեցեք» տողերով սկսվող բանաստեղծությունների հետ միասին  տպագրվել է Չարենցի երկերի ժողովածուի 1-ին հատորում։
Բանաստեղծությունը զետեղվել է Չարենցի երկերում։
Տպագրվում է երկերից ։
Ծանոթագրություններ
Կատեգորիա:Բանաստեղծություններ
Սերաֆիմա Սախանովիչ
Սերաֆիմա Սախանովիչ (Серафи́ма Андре́евна Сахано́вич, ). ռուս գեղասահորդուհի, հանդես է եկել մենասահքում, պատանիների կարգում Աշխարհի առաջնության (2014, 2015 թվական) և պատանիների կարգում Գրան-Պրիի եզրափակչի (2013/2014 և 2014/2015 թվականների մրցաշրջաններում) կրկնակի արծաթե մեդալակիր, 2016 թվականի Ռուսաստանի գավաթի առաջնության եզրափակչի բրոնզե մեդալակիր, 2014 թվականին պատանիների կարգում Ռուսաստանի առաջնության հաղթող։
2018 թվականի մայիսի 2-ի դրությամբ նա Չմշկասահորդների միջազգային միության (ISU) դասակարգման աղյուսակում զբաղեցնում է 31-րդ տեղը ։
Կարիերա
Սերաֆիմա Սախանովիչը գեղասահքով սկսել է զբաղվել 7 տարեկանից` 2007 թվականից, ինչը գեղասահքի չափանիշներով բավականին ուշ է։ 2012 թվականին նա առաջին անգամ հանդես եկավ Ռուսաստանի առաջնությունում՝ զբաղեցնելով տասներկուերորդ հորիզոնականը ։ 2013 թվականի Ռուսաստանի առաջնությունում պատանիների կարգում նա դարձավ արծաթե մեդալակիր և մեծահասակների մրցումներում գրավեց չորրորդ հորիզոնականը ։
2013/2014 մրցաշրջանում Սախանովիչը սկսեց ելույթները միջազգային մրցումներում։ Սլովակիայում կայացած պատանիների Գրան-Պրիի փուլում գրավելով չորրորդ հորիզոնականը ` նա հաղթեց Էստոնիայում ։ Սախանովիչը որակավորվեց պատանիների կարգում անցկացվող Գրան-Պրիի եզրափակչում, որտեղ նա գրավեց եզրափակիչ երկրորդ տեղը՝ պարտվելով Մարիա Սոտսկովային ։
2014 թվականին Սախանովիչը Ռուսաստանի առաջնությունում մեծահասակների կարգում գրավեց վեցերորդ հորիզոնականը և հաղթեց «ոսկե» պատանեկան մրցումներում` առաջ անցնելով Սոտսկովային ։ Պատանիների աշխարհի առաջնությունում Սախանովիչը նվաճեց արծաթը՝ զիջելով միայն Ելենա Ռադիոնովային։
Կարիերան Մոսկվայում
2014 թվականի գարնանը Սախանովիչը որոշեց մեկնել Մոսկվա` մարզելու Էթերի Թութբերիդզեի ղեկավարությամբ։ Սլովենիայի Գրան-Պրիի փուլում Սերաֆիման ցույց տվեց իր լավագույն արդյունքը ինչպես կարճ, այնպես էլ ազատ ծրագրերում, ինչը հնարավորություն տվեց յուրաքանչյուր ծրագրի արդյունքներով նրան զբաղեցնելու առաջին հորիզոնականը։ Ճապոնիայում կարճ ծրագրից հետո նա երկրորդն էր, սակայն հաղթեց ազատ ծրագրում և ընդհանուր հաշվարկով գրավեց առաջին հորիզոնականը ։ 2014–2015 մրցաշրջանում պատանեկան Գրան-Պրիի փուլերի երկու հաղթանակները ապահովեցին Սերաֆիմի մասնակցությունը Գրան-Պրիի եզրափակչին։ Բարսելոնայում կայացած պատանեկան Գրան-Պրիի եզրափակչում նա երկրորդն էր ։ 2 շաբաթ անց 2015 թվականին Ռուսաստանի առաջնությունում երկրի առաջատար գեղասահորդների հնգյակում վերջինն էր ։ Պատանիների միջև Ռուսաստանի առաջնությունում նա 3-րդ հորիզոնականում էր և վերցրեց իր երկրորդ պատանեկան աշխարհի առաջնությունը։ Մարտի սկզբին Տալլինում դժվարին պայքարում նա կարողացավ երկրորդ անգամ վերցնել արծաթը ։
Վերադարձ Սանկտ Պետերբուրգ
2015 թվականի մարտի վերջին Սերաֆիման վերադարձավ մարզվելու իր նախկին մարզիչ Ալինա Պիսարենկոյի ղեկավարությամբ ։ Սերաֆիման աշնանը պատրաստվում էր մասնակցել պատանեկան Գրան-Պրիի փուլերին, սակայն հետևողականորեն հենց մեկնարկից հեռացվեց։ Նա հայտնվեց միայն նախավերջին մեկնարկի ժամանակ, բայց շատ լավ հանդես չեկավ։ Խորվաթիայում վերջինից նույնպես դուրս եկավ, ավելին` փոխեց մարզչին։ Նա տեղափոխվեց մարզվելու Եվգենի Ռուկավիցինի ղեկավարությամբ ։ Նոր մարզչի հետ նա հենց առաջին մեկնարկի ժամանակ Ավստրիայում անցկացվող մրցաշարում գրավեց չորրորդ հորիզոնականը։ Դրան հաջորդեց Վարշավայի գավաթի առաջնության երկրորդ հորիզոնականը։ Ազգային առաջնությունում Սերաֆիման անհաջող հանդես եկավ և հայտնվեց աղյուսակի երկրորդ մասում։ Հունվարի 21-23-ը պատանեկան առաջնությունում չորս անկման պատճառով 17-րդն էր։
Սերաֆիմը նախաօլիմպիական նոր սեզոնը սկսեց Գերմանիայում կայացած Նեբոլհորնի մրցաշարում, որտեղ զբաղեցրեց վեցերորդ հորիզոնականը ։ Հոկտեմբերին հանդես եկավ հարևան Ֆինլանդիայում կայացած Finlandia Trophy մրցաշարում։ Այս ելույթը նույնպես այդքան էլ հաջող չէր ։ Հոկտեմբերի կեսերին ռուս գեղասահորդուհին առաջին անգամ հանդես եկավ Չիկագոյի Գրան-Պրիի փուլում, որտեղ էլ նա Ամերիկայի գավաթի առաջնությանը մրցաշարային աղյուսակի կեսում էր ։ Նոյեմբերի վերջին Սերաֆիման երկրորդ հորիզոնականը գրավեց Տալլինում ։ Դեկտեմբերի վերջին Չելյաբինսկում կայացած Ռուսաստանի առաջնությունում զբաղեցրեց 12-րդ հորիզոնականը ։
Վերադարձ Մոսկվա
2017 թվականի սեպտեմբերի վերջին նա փոխեց մարզչին և տեղափոխվեց մարզվելու Եվգենի Պլյուշչենկոյի ղեկավարությամբ ։ Նոր օլիմպիական սեզոնը Սերաֆիման սկսեց նոր մարզչի հետ Մինսկում կայացած Challenger սերիայի մրցաշարում, որտեղ համառ պայքարի արդյունքում գրավեց երկրորդ հորիզոնականը ։ Նոյեմբերի կեսերին նա հանդես եկավ Վարշավայում կայացած քաղաքի գավաթի առաջնությանը, որտեղ կրկին համառ պայքարի արդյունքում գրավեց առաջին հորիզոնականը ։ Նոյեմբերի վերջին ռուս գեղասահորդուհին հանդես եկավ Լեյք Փլեսիդում կայացած ամերիկյան Գրան-Պրիի փուլերին, որտեղ նա ավարտեց մրցաշարային աղյուսակի կեսին ։ Դեկտեմբերի կեսերին Սանկտ Պետերբուրգում կայացած Ազգային առաջնությունում Սերաֆիման ավարտեց լավագույն տասնյակի վերջում ։
Բրուկ Թեյլոր
Բրուք Թեյլոր (Brook Taylor, ), անգլիացի մաթեմատիկոս, Լոնդոնի թագավորական ընկերության անդամ (1712)։
Արտածել է ֆունկցիաներն աստիճանային շարքերի վերածելու բանաձև։ Մշակել է լարի տատանման և վերջավոր աճերի տեսությունները։ Ունի հեռանկարի, ճոճման կենտրոնի, արկերի թռչելու, մագնիսների փոխազդեցության, մազականության վերաբերյալ աշխատանքներ։
Տես նաև
Կատեգորիա:Լոնդոնի թագավորական ընկերության անդամներ Կատեգորիա:Քեմբրիջի համալսարանի շրջանավարտներ Կատեգորիա:Բրիտանացի մաթեմատիկոսներ
Կուզեբաևո (գյուղ, Ալնաշսկի շրջան)
Կուզեբաևո (Кузебаево), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 711 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Լուգի (գյուղ, Չեչելնիկի շրջան)
Լուգի (Луги), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1650 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Չեչելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Կարպովկա (Չերտկովսկի շրջան)
Կարպովկա (Карповка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Միխայլովո-Ալեքսանդրովսկի գյուղական համայնքի կազմի մեջ։
Վեե (գյուղ, Հալինգա շրջան)
Վեե (Vee), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 27 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Հալինգա շրջանի բնակավայրեր Կատեգորիա:Էստոնիայի գյուղեր
Բախարևո (գյուղ, Վոսկրեսենսկի շրջան)
Բախարևո (Бахарево), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Կինոլոգիական միջազգային ֆեդերացիա
Կինոլոգիական միջազգային ֆեդերացիա (ՇՄՖ) (Fédération Cynologique Internationale), կինոլոգիայի զարգացման և պահպանման նպատակներով ստեղծված կինոլոգիական ֆեդերացիաների միջազգային ասոցիացիա։ Գլխավոր գրասենյակը գտնվում է Բելգիայի Թյուեն քաղաքում։ 2009 թվականի սեպտեմբերի դրությամբ ֆեդերացիայի մեջ են մտնում 83 երկրների կինոլոգիական ֆեդերացիաները։
ՇՄՖ ստեղծվել է 1911 թվականի մայիսի 22-ին, սակայն դադարեցրել է իր գոյությունը Առաջին համաշխարհային պատերազմի պատճառով։ Վերստեղծվել է 1921 թվականին։
Հայաստանի ձայնը 1
Հայաստանի ձայնը երաժշտական մրցույթ է, որը հեռարձակվում է Արմենիա հեռուստաընկերության եթերում։ Հայաստանի Ձայնը մրցույթի առաջին եթերաշրջանը հեռարձակվել է 2012 թվականի նոյեմբերի 3-ից մինչև 2013 թվականի ապրիլի 3-ը։ Մրցույթը բաղկացած էր 3 փուլից՝ կույր լսումներ, մենամարտ, գալահամերգներ։ Մրցույթը վարում էին Ռաֆայել Ղազանչյանը, Նազենի Հովհաննիսյանը։ Կարմիր սենյակում՝ Հրաչ Մուրադյանը։ Օրագրերը՝ Հակոբ Հակոբյանը։
Մարզիչներ
Ծնվել է 1962 թ.-ի դեկտեմբերի 5-ին, Երևանում։ 1977 թ. ավարտել է Երևանի Տերյանի անվան թիվ 60 միջնակարգ դպրոցը։ Դպրոցական տարիներին զուգահեռ սովորել է երաժշտական դպրոցի ակորդեոնի բաժնում։ 1990-ականներին սկսել է երաժշտական կարիերան։ Հանդես է եկել «Էրեբունի» անսամբլում։ 1991 թ. թողարկել է առաջին ձայնասկավառակը։ Հանդիսանալով փոփ-ֆոլկլյոր ժանրի վառ ներկայացուցիչ՝ Թաթան, իր երաժշտական գործունեությամբ, հայկական երգարվեստում համարվում է եզակի հեղինակ-կատարող։ Նա իր խմբի անդամների հետ ավելի քան 20 տարի ներկայացնում է հայկական երաժշտությունը։ Ծնվել է 1973 թ.հուլիսի 15-ին, Երևանում։ Երգչուհու սոլո կարիերան սկսվել է 1991 թ.-ին։ Նույն թվականին մասնակցել է «Առավոտյան աստղ» մրցույթին՝ հասնելով եզրափակիչ փուլ և ձայնագրել է իր առաջին "SONA" ալբոմը, որը հրատարակվել է Իսպանիայում։ Այնուհետև թողարկել է 2 տեսահոլովակ՝ "Back to the Ancient World" և "Stay with Me"։ Այդ ընթացքում համագործակցել է պրոդյուսեր Ի.Պրիգոժինի հետ։
Տես նաև
Կատեգորիա:Երաժշտական մրցույթներ Կատեգորիա:Հայկական հեռուստահաղորդումներ
Վիլլա Ֆարնեզինա
Վիլլա Ֆարնեզինա (Villa Farnesina), բարձր Վերածննդի ժամանակաշրջանի ճարտարապետական և գեղանկարչական հուշարձան, որը գտնվում է Տիբեր գետի աջ ափին, Հռոմի Տրանստևերե շրջանում։
Պատմություն
Վիլլան կառուցվել է սիենյան հարուստ բանկիր և Հռոմի պապ Հուլիոս II-ի գանձապետ Ագոստինո Կիջիիի համար։ 1506-1510 թվականներին սիենացի նկարիչ և Բրամանտեի աշակերտ Բալթազար Պերուցին նախագծում և կառուցում է վիլլան։ Վիլլան տարբերվում է Վերածննդի դարաշրջանին յուրահատուկ պալատներից, այն նախատեսված էր որպես ամառային լայնարձակ հանգստավայր։ Սկզբնական շրջանում գլխավոր մուտքը գտնվում էր հյուսիսային կողմում ։ Իսկ այժմ այցելուները մուտք են գործում հարավային կողմից։
Կիջին ֆրեսկայով ձևավորումը հանձնարարում է Ռաֆայելին, Սեբաստիան դել Պյոմբոյին, Ջուլիա Ռոմանոին և Սոդոմին։ Ռաֆայելի առավել հայտնի ֆրեսկաները գտնվում են առաջին հարկում՝ «Ամուրը և Փսիխեան», «Գալատեայի Տրիումֆը»։ Հարևան ննջարանում Սոդոմը պատկերում է դրվագներ Ալեքսանդր Մակեդոնացու կյանքից, Ալեքսանդրի և Ռոքսանայի ամուսնությունը։
1577 թվականին վիլլան դառնում է Ֆարնեզե ընտանիքի սեփականությունը։ XVI դարում Միքելանջելոն առաջարկում է Պալացո Ֆարնեզեն, որը գտնվում է Տիբերի հակառակ ափին և որում նա աշխատում էր, միացնել Վիլլա Ֆարնեզեին կամրջի միջոցով։ Աշխատանքները սկսվում են, սակայն ավարտին չեն հասցվում։
Ավելի ուշ վիլլայի տնօրինումը անցնում է Բուրբոնների տանը, իսկ 1861 թվականին՝ Հռոմում Իսպանիայի դեսպան Բերմուդես դե Կաստրոյին։ Այժմ այն պատկանում է Իտալիայի կառավարությանը և այնտեղ տեղակայված է Դել Լինչեի անվան ազգային ակադեմիան։
Աղբյուրներ
Կատեգորիա:Իտալիայի շենքեր և կառույցներ
Թոդ շրջան (Մինեսոտա)
Թոդ շրջան (Todd County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 2,440 կմ² է, բնակչությունը՝ 24,426 մարդ (2000 թ. տվյալներով)։ Շրջկենտրոնն է Լոնգ Փրեյրի բնակավայրը։ Կազմավորվել է 1855 թ.։
Կատեգորիա:Մինեսոտա նահանգի շրջաններ
Ժուբրովիչի
Ժուբրովիչի (Жубровичі), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Ժուբրովիչի գյուղում բնակվում էր 2 547 մարդ։ Բնակավայրը զբաղեցնում է 5,74 կմ² տարածք։ Բնակչության խտությունը կազմում էր 443,73 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օլևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1545 թվականին հիմնադրված բնակավայրեր
Կծու (Մանազկերտի գավառ)
Կծու, գյուղ Արևմտյան Հայաստանում, Բիթլիսի վիլայեթի Մանազկերտի գավառակում ։
Պատմություն
Գյուղի մասին առաջին հիշատակությունը վերաբերվում էր Գրիգոր Մակվեցու 1445 թվականի կոնդակը, ըստ որի այն պատկանել է Եղրդուտի Ս. Հովհաննես վանքին։
Կծուն թուրքերի կողմից կողոպտվել և ավերվել է 1895 թվականին ։
Ծանոթագրություններ
Կատեգորիա:Արևմտյան Հայաստանի գյուղեր
Նովայա Ուկրաինա (Ռոդիոնովո-Նեսվետայսկի շրջան)
Նովայա Ուկրաինա (Новая Украина), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլշեկրեպինսկի գյուղական համայնքի կազմի մեջ։
Կատեգորիա:Ռոստովի մարզի Ռոդիոնովո-Նեսվետայսկի շրջանի բնակավայրեր
Ռյոնի Զոնդհայմ
Ռյոնի Զոնդհայմ (Sondheim vor der Rhön), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 975 մարդ (դեկտեմբերի 31, 2010 թվական) ։ Զբաղեցնում է 18,58 կմ² մակերես տարածք։
Արտաքին հղումներ
Կատեգորիա:Գերմանիայի բնակավայրեր
Ավազաբլրի աստված-կայսրը
«Ավազաբլրի աստված-կայսրը» (God Emperor of Dune), Ֆրենկ Հերբերտի չորրորդ գիրքը Ավազաբլրի աշխարհի մասին։ Հրատարակվել է անգլերեն 1981 թվականի մայիսի 28-ին ։
Հայտնի Տիեզերքը Լետո 2-րդի կառավարման օրոք
«Ոսկե ճանապարհ»-ում կարևոր փուլ է «Լետոյի խաղաղությունը», ըստ որի` մարդկության մի քանի հազարամյակների ընթացքում աստված-կայսեր իշխանությամբ ընկղմված է լինելու ստիպողական կատարյալ խաղաղության և հանգստության վիճակի մեջ, որը դառնալու է պատմությանը հայտնի ամենախորը լճացումը։
Այնուհետև` Լետոյի մահից հետո, պետք է տեղի ունենան պատերազմներ, սոցիալական ցնցումներ, աղետներ, համընդհանուր գաղթ, որոնց ժամանակ մարդկությունը կտարաբնակվի հեռավոր մոլորակներում և հազար տարի անց կգերակշռի Հին Կայսրության բնակչության քանակը։ Մարդկային մշակույթների միջև եղած տարբերությունները կանցնեն հնարավոր սահմանները։ Ապագայում այդ գործընթացը կկոչվի «Սփռում»։
Այս իրադարձությունները, ինչպես կանխատեսել էր Լեոն, պետք է սկզբնավորեն նոր հասարակություն` զարգացման և ինքնակատարելագործման նոր մոդելով, որի շնորհիվ մարդկությունը ապագայում կկարողանա հասնել էական առաջընթացի և բարեկեցության։ «Ոսկե ճանապարհ»-ի հիմնական կողմերից էր նրա անդառնալիությունը, հետընթացի անհնարինությունը` սկսված առաջընթացի դեպքում։
Տիեզերքի բոլոր մոլորակներում պահպանվում է խաղաղություն և հանգստություն։ Բացահայտ դժգոհությունների և ըմբոստությունների դեպքում անհապաղ այնտեղ է ուղարկվում Ասուն Ձկների ջոկատ, որը ճնշում է անկարգությունը։ Ասուն Ձկների շրջանում տարածված է Աստված-Լետոյի պաշտամունքը։ Հարյուրամյակներ շարունակ նրանց ղեկավարում են Դունկան Այդահոյի կլոնները (գհոլաները)։
Բոլոր հաշվիչ սարքերը` բացի պարզագույն հաշվիչներից, Բատլերիանական Ջիհադի ժամանակներից մինչ օրս արգելված են, սակայն ինքը Լետոն չի ճնշում նմանատիպ մշակումները և գաղտնի օգտվում է դրանցից։
Քանի որ Արրակիսի կլիմայի փոփոխության ժամանակից ի վեր բոլոր ավազային որդերը մահացել են, ամոքանքի արդյունահանումը դադարեցված է։ Մելանժի խոշորագույն պաշարները պահպանվում են Լետո 2-րդ կայսեր գաղտնավայրերում, որոնց գտնվելու վայրը միայն նա գիտի։ Լետո 2-րդի իշխանությունը հիմնվում է նրա խիստ վերահսկողության վրա. տարաբնույթ կազմակերպություններին ծայրահեղ անհրաժեշտ նյութը տրվում է միայն սահմանափակ քանակությամբ և Աստված-կայսերը բացարձակապես հնազանդվելու պայմանով։ Որպես պարգևատրում` ամոքանքի քանակը կարող է մեծանալ, իսկ պատժի ժամանակ` ընդհանրապես չեղարկվել։ Ամոքանքի արժեքը աննախադեպ բարձրացել է. նրա մի փոքր ճամպրուկն արժե մի ամբողջ մոլորակ։
Բացի այդ, հազարամյակների ընթացքում Լետո 2-րդն անցկացնում է իր սեփական ընտրասերման ծրագիրը, որի համար սկզբնական «հումք» են հանդիսացել իր քույր Հանիման և Ֆարադ'ն Կորրինոն։ Ընտրասերման ծրագրի արդյունքը դարձան նրանց սերունդները, որոնք ամբողջապես անտեսանելի էին իրենց նախատիպերի համար ։